FOTO EXCLUSIV Ca Leonard Doroftei! Tavi Popescu a activat toți fanii FCSB-ului cu un singur gest înainte de meciul cu CFR Cluj
Sosirea jucătoriilor de la FCSB la Arena Națională pentru meciul cu CFR Cluj, de sâmbătă seara, a fost un adevărat moment artistic.
Excelent pregătită, reprezentația a avut în prim-plan campionii care au afișat ținute vestimentare speciale. Ngezana a impresionat prin outfit-ul ales, unii jucătorii au mizat pe ținute sport, iar Vlad Chiricheș a avut aerul unui start de cinema.
Tavi Popescu, forță ca Leonard Doroftei!
Cel mai aplaudat a fost Tavi Popescu. A pășit ușor timid când a coborât din autocar, dar imediat, la auzul scandărilor fanilor, s-a dezlănțuit. Și-a încordat brațele ca Leonard Doroftei, pe timpuri, după cântarul oficial de dinaintea meciurilor de box și, prin gestul care a transmis forță, a activat toți fanii care i-au așteptat pe jucătorii trupei lui Elias Charalambous și Mihai Pintilii.
Tavi Popescu, preferatul lui Gigi Becali, a stat chiar și câteva secunde pentru poze cu suporterii care i-au scandat numele. A bătut palma cu câțiva dintre ei și a fluturat un pumn în aer, sugestiv pentru performanța FCSB-ului din acest sezon, titlu câștigat în Liga 1 după o pauză de nouă ani.
FCSB e matematic campioană.
FOTO: Gabriel Chirea (Sport.ro)
Urmăriți SPORT.RO și pe Google News